ການກິນຊີ້ນແດງຫລາຍເກີນໄປເຮັດໃຫ້ຊີວິດສັ້ນ
ບັນດາທ່ານໝໍທັງຫລາຍຕ່າງກໍຮູ້ວ່າ ການຢາກມີອາຍຸຍືນນານນັ້ນ ມັນຂຶ້ນຢູ່ກັບກິນອາຫານທີ່ຖືກຕ້ອງ  ແລະ  ປັດຈຸບັນນີ້ ນັກຄົ້ນຄວ້າໄດ້ພົບວ່າ ມີການພົວພັ
ບັນດາທ່ານໝໍທັງຫລາຍຕ່າງກໍຮູ້ວ່າ ການຢາກມີອາຍຸຍືນນານ ເປັນພັນປີນັ້ນ ມັນຂຶ້ນກັບການການກິນອາຫານທີ່ເຮັດໃຫ້ມີສຸຂພາບສົມບູນດີ ເຊິ່ງໝາຍເຖິງອາຫານທີ່ທ່ານກິນບາງຢ່າງ ນັ້ນອາດເຮັດໃຫ້ທ່ານເຈັບປ່ວຍ ແຕ່ວ່າອາຫານອັນອື່ນຜັດເຮັດໃຫ້ທ່ານມີສຸຂພາບແຂງແຮງດີ ປັດຈຸບັນນີ້ ນັກຄົ້ນຄວ້າໄດ້ ພົບວ່າ ເຫັນວ່າມີການພົວພັນກັນລະຫວ່າງການກິນຊີ້ນແລະ ການມີສຸຂພາບດີ ເຊິ່ງເຫັນວ່າ ທີ່ຈິງນັ້ນການກິນຊີ້ນບາງ ປະເພດສາມາດເຮັດໃຫ້ຊີວິດທ່ານສັ້ນລົງ "ຊີ້ນເປັນອາຫານຫຼັກອັນສໍາຄັນຂອງການບໍຣິໂພກໃນຊີວິດປະຈຳວັນຂອງພວກເຮົາຢູ່ແລ້ວແລະພວກເຮົາແມ່ນມີຄວາມສົນໃຈໃນຄວາມສັມພັນຂອງອາຫານຫຼາຍໆຢ່າງໃນການບໍຣິໂພກ, ຮວມທັງຄວາມແຕກ ຕ່າງຂອງອົງປະກອບຂອງການກິນຢູ່ແລະໂຣກພະຍາດນຳ " ທ່ານນາງ Rashmi Sinha ໄດ້ຄົ້ນເບິ່ງຂໍ້ມູນຢູ່ໃນການຄົ້ນຄວ້າ ກ່ຽວກັບຄົນອາຍຸສູງມາເປັນເວລາ ນານເຖິງວ່າທົດສະວັດໂດຍທີ່ນັກຄົ້ນຄວ້າໄດ້ຖາມຜູ້ມີອາຍຸສູງໃນລະຫວ່າງ 50 ຫາ 60 ປີປະມານ 1 ລ້ານ ຄົນກ່ຽວກັບ ນິໃສ ແລະ ວິຖີດຳລົງ ຊີວິດຂອງເຂົາເຈົ້າ ລວມທັງຂໍ້ມູນເຊັ່ນວ່າ ຄວາມສູງ,ນ້ຳໜັກ ແລະ ປະຫວັດພະຍາດ ຂອງຄອບຄົວ ຜູ້ທີ່ເຂົ້າຮ່ວມການສຶກ ສາຄົ້ນຄວ້າ ໄດ້ຕອບຄຳຖາມໃນຟອມສອບຖາມຢ່າງລະອຽດ ກ່ຽວກັບອາຫານການກິນ ຂອງເຂົາເຈົ້າ ຊຶ່ງທ່ານນາງ ກ່າວວ່າ ສຽງ ຂອງ Sinha ເມື່ອເບິ່ງຂໍ້ມູນທີ່ເກັບກຳມາເປັນ10 ປີ ແລ້ວ, ທ່ານ ນາງ Rashmi Sinha ເຫັນວ່າຄົນຜູ້ທີ່ກິນຊີ້ນແດງ ແລະ ຊີ້ນທີ່ ໄດ້ປຸງແຕ່ງຫລືແບບສຳເລັດຮູບ ປະມານ 100ກຣາມ ຕໍ່ມື້ ມີ ທ່າທີວ່າຈະຕາຍໄວກວ່າ ພວກທີ່ກິນ ຊີ້ນປະເພດນີ້ ໃນລະດັບ ປານກາງ ແຕ່ທ່ານນາງເວົ້າວ່າ ທ່ານສືກສາເບິ່ງພຽງ ແຕ່ຂໍ້ມູນການຕາຍທີ່ເກີດ ຈາກ ພະຍາດຫົວໃຈ ແລະມະເຮັງເທົ່າ ນັ້ນ ຖ້າຈະເວົ້າແລ້ວ ຊີ້ນແດງເຮັດໃຫ້ຜູ້ຊາຍສ່ຽງຕໍ່ການຕາຍທັງໝົດ ປະມານ31% ແລະ ວກຜູ້ຍິງນັ້ນມີການສ່ຽງຫລາຍ ເຖິງ 36% ໃນຂະນະທີ່ຜູ້ທີ່ກິນຊີ້ນຂາວນັ້ນທ່ານນາງ ເວົ້າ ວ່າທີ່ຈິງແທ້ ມີຄວາມສ່ຽງຕໍ່ການຕາຍຫລຸດລົງ ທ່ານນາງ Rashmi ກ່າວອີກວ່າທ່ານຍັງບໍ່ຮູ້ສາຍເຫດວ່າ ເປັນ ຫຍັງຊີ້ນແດງ ແລະຊີ້ນທີ່ໄດ້ຮັບການປຸງແຕ່ງ ສຳເລັດຮູບແລ້ວ ນັ້ນ ມີສ່ວນເຮັດໃຫ້ມີການເສັຽຊີວິດກ່ອນກຳໜົດແຕ່ທ່ານ ເຕືອນວ່າ ພວກເຮົາຄວນກິນຊີ້ນ ປະເພດແດງໜ້ອຍກວ່າເກົ່າ ທ່ານນາງ ຍັງເວົ້້າອີກວ່າຜົນກະທົບໃນທາງ ທີ່ບໍ່ດີຂອງຊີ້ນ ແດງນີ້ຍັງມີໜ້ອຍ ຢູ່ເມື່ອທຽບໃສ່ປະເດັນອື່ນ ເຊັ່ນວ່າການສູບຢາເປັນຕົ້ນ